Source: http://mediacia-sk.meu.zoznam.sk/products/produkt-1/
Timestamp: 2014-07-24 19:21:13+00:00

Document:
Zákon o mediácii č.420/2004 Z.Z. :: Mimosúdne riešenie sporov
Mimosúdne riešenie sporov	O nás
Úvodná stránka > Zákon o mediácii č.420/2004 Z.Z. Zákon o mediácii č.420/2004 Z.Z.
Zákon 420/2004 Z.z.
(o mediácii a o doplnení niektorých zákonov )
Autor: Národná rada SR Platnosť od: 24.7.2004 Účinnosť od: 1.9.2004
Uverejnené v Zbierke zákonov č. 179/2004 strana 3938 MENÍ ČASTI PREDPISU: 99/1963 Zb.
§99 ods. 1;
323/1992 Zb.
§3 doterajší ods. 3 sa označuje ako ods. 4;
§3 ods. 1 písm. c) bod č. 7;
DOPĹŇA ČASTI PREDPISU: 71/1992 Zb.
§11 nový ods. 7;
§3 nový ods. 3 vrátane poznámky č. 1a;
nová poznámka č. 9a [k §3 ods. 1 písm. c) bodu č. 7];
OBLASŤ: Občianske právo - procesné
z 25. júna 2004 o mediácii a o doplnení niektorých zákonov
1) Tento zákon upravuje výkon mediácie, základné princípy, organizáciu a účinky mediácie.
2) Tento zákon sa vzťahuje na spory, ktoré vznikajú z občianskoprávnych vzťahov,[1] rodinnoprávnych vzťahov,[2] obchodných záväzkových vzťahov[3] a pracovnoprávnych vzťahov.[4]
1) Mediácia je mimosúdna činnosť, pri ktorej osoby zúčastnené na mediácii pomocou mediátora riešia spor, ktorý vznikol z ich zmluvného vzťahu alebo iného právneho vzťahu.
2) Na účely tohto zákona je
a) osoba zúčastnená na mediácii, fyzická osoba alebo právnická osoba, ktorá je v spore týkajúcom sa zmluvného vzťahu alebo iného právneho vzťahu s inou fyzickou osobou alebo právnickou osobou,
b) bezúhonný ten, kto nebol právoplatne odsúdený za úmyselný trestný čin; bezúhonnosť sa preukazuje výpisom z registra trestov, ktorý nesmie byť starší ako tri mesiace.
1) Výkon činnosti mediátora je podnikaním.
2) Mediátor je povinný vykonávať svoju činnosť nezávisle, nestranne, dôsledne, s náležitou odbornou starostlivosťou, poučiť osoby zúčastnené na mediácii, o ich právach, ktoré môžu byť mediáciou dotknuté a bez zbytočného odkladu informovať osoby zúčastnené na mediácii o všetkých skutočnostiach, pre ktoré by mohol byť z výkonu mediácie vylúčený, ak so zreteľom na jeho pomer k veci alebo k osobám zúčastneným na mediácii možno ma ť pochybnosti o jeho nezaujatosti.
3) Mediátor zodpovedá za škodu, ktorú spôsobil účastníkom mediácie pri výkone svojej činnosti, podľa všeobecných ustanovení a zodpovednosti za škodu.[5]
Mediátor, osoby zúčastnené na mediácii a iné fyzické osoby prizvané mediátorom alebo osobou zúčastnenou na mediácii k mediácii sú povinné zachovávať mlčanlivosť o všetkých skutočnostiach, ktoré sa dozvedeli v súvislosti s mediáciou; ustanovenia osobitných predpisov[6] týmto nie sú dotknuté.
1) Dohoda o riešení sporu mediáciou je písomná dohoda medzi osobami zúčastnenými na mediácii o tom, že všetky alebo niektoré spory, ktoré medzi nimi vznikli alebo vzniknú v určenom zmluvnom vzťahu alebo inom právnom vzťahu, sa pokúsia vyriešiť mediáciou.
2) Písomnú formu dohody o riešení sporu mediáciou možno nahradiť vyhlásením osôb zúčastnených na mediácii do zápisnice spísanej mediátorom. Vyhlásenie osôb zúčastnených na mediácii je potrebné uskutočniť najneskôr do začatia mediácie; zápisnica musí byť podpísaná osobami zúčastnenými na mediácii.
3) Osoby zúčastnené na mediácii si v dohode o riešení sporu mediáciou môžu ustanoviť, že dohoda o riešení sporu mediáciou zaväzuje aj ich právnych nástupcov.
4) Ak je zmluva, ktorá je predmetom sporu v mediácii, neplatná, dohoda o riešení sporu mediáciou, ktorá je jej sú časťou, je neplatná len, ak sa dôvod neplatnosti vzťahuje aj na túto dohodu.
5) Ak osoba zúčastnená na mediácii odstúpi od zmluvy, ktorá je predmetom sporu v mediácii, odstúpenie sa netýka dohody o riešení sporu mediáciou, ktorá je jej súčasťou, ak sa osoby zúčastnené na mediácii nedohodnú inak.
1) Ministerstvo spravodlivosti Slovenskej republiky (ďalej len ministerstvo) vedie register mediátorov, register mediačných centier a register vzdelávacích inštitúcií.

References: §99

§3

§3

§11

§3
 §3